Vsevolod Kotšetov

Vsevolod Anissimovitš Kotšetov (vene keeles: Всеволод Анисимович Кочетов; 4. veebruar 1912 Novgorod – 4. november 1973 Moskva) oli vene nõukogude kirjanik.

Ta esindas sulaajal tagurlikku suunda, teda on nimetatud "parteidogmaatikuks"Shimon Markish, "The Role of Officially Published Russian Literature in the Reevalution of Jewish National Consciousness (1953-1970)" - Yaacov Ro'i and Avi Beker, Jewish Culture and Identity in the Soviet Union (NYU Press, 1992: ISBN 0-8147-7432-6), p. 226.. Alates 1961. aastast oli ta kirjandusajakirja Oktjabr peatoimetaja, tema ajal kujunes sellest konservatiivne vastand Tvardovski liberaalsele Novõi Mirile. Eesti keeles on ilmunud Kotšetovi romaan "Žurbinid" (töölisdünastiast)Leinateates Kotšetovi lahkumise puhul märgitakse Sirbis ja Vasaras, et "Žurbinid" kuuluvat  "nõukogude kirjanduse kullafondi". - https://dea.digar.ee/cgi-bin/dea?a=d&d=sirpjavasar19731112.1.15 ja "Vennad Jeršovid" (viimane kutsus esile terava poleemika, oli kirjanikke, kes väljendasid toetust autorile, aga ka oponente, sh Tvardovski, kes nimetas romaani "röövellikuks nähtuseks kirjanduses")Romaan kutsus esile ka liberaalse intelligentsi mõnitusi, nt paroodilises kirjutises «Чего же ты хохочешь?» viidatakse sellele nime all "Vennad Ježovid". 28. märtsil 1965 kritiseeris Pravda Kotšetovi ja tema ajakirja Oktjabr stalinismi kaldumise eest, kalduvuse eest mõista valimatult hukka uut proosat (Solženitsõn, Baklanov, Simonov), "tendentslikkuse ja subjektiivsuse" eest, mistõttu ajakirja kirjutistes esitati sageli lihtsustatult ja valelikult teiste autorite positsioone, vajaka olevat jäänud nende loomingulise individuaalsuse analüüsist.Сурен Гайсарян. Призвание литературной критики.- Правда, 1965, 28 мартаЭггелинг В. Политика и культура при Хрущеве и Брежневе. 1953—1970 гг. — М.: «АИРО-ХХ», 1999. ISBN 5-88735-042-3, С.273.

Oma peateoses, romaanis "Mida sa siis tahad?" (1969, «Чего же ты хочешь?») kritiseerib Kotšetov halastamatult nähtusi, mida ta oli alati vastustanud. Romaani on võrreldud pamfletiga. Autor lükkab tagasi läänemaailma väärtused, kritiseerib "kodanlikku propagandat", nõukogude inimeste seas valitsevat väidetavat valvsuse puudumist, mis võimaldab klassivaenlastel ja lääne imperialistidel edendada oma eesmärki õõnestada sotsialismi. Süžee hõlmab rida varjatud lääne agente, sh endine essesslane, kes on saadetud Venemaale, et teostada õõnestustegevust ja rikkuda nõukogude noori. Venelastest seisab romaani keskmes kirjanik Vassili Petrovitš Bulatov"Булат" tähendab vene keeles "mõõgaterast", on oletatud viidet Stalinile - "сталь" - "teras". (ilmne autori alter ego), keda vaenlased nimetavad "dogmaatikuks" ja "stalinistiks". Romaani ei võtnud hästi vastu isegi Pravda ja seda ei antud enam kunagi Venemaal välja. 20 nõukogude intellektuaali allkirjastasid protestikirja sellise "obskurantistliku" teose avaldamise vastuДиссидентская активность. Kotšetov olevat ise kavandanud oma romaani nõukogude versioonina "Sortsidest".Павел Басинский, "Чего же ты хочешь?." Romaani avaldamisele järgnes rida paroodiaid, mis ringlesid samizdatis. Vasakpoolse dissidendi Roi Medvedjevi hinnangul olevat Kotšetovi teos "romaan-pealekaebus, romaan-paskvill. Kotšetov kutsus esile enamiku Moskva intelligentsi ja paljude Lääne kommunistide meelepaha"Рой Медведев, Политические портреты. Леонид Брежнев, Юрий Андропов, М. 2014. Oma lõpetamata romaanis "Välgud löövad mööda tippe" («Молнии бьют по вершинам») üritas ta teatavate Zinovjevi aja Leningradi parteijuhtkonna kommete näitel kritiseerida Brežnevi isikukultust. Käsikirjas kõlavat ideelis-kõlbelise puhtuse, kaadrite ümbersündimise ohu ja juhtide isikukultuse ohu teemadЮрий Идашкин. Всеволод Кочетов, каким я его знал // Континент, № 63, 1990, С. 285—311. Kultuurifunktsionäärina säilitas Kotšetov sõjaka kommunistliku suunitluse. Nii kaebles ta Ilja Ehrenburgi mälestuste avaldamise järel teatavate kirjanike üle, kes "tuhnivad oma napakate mälestuste rämpsuhunnikutes."Stacy, Russian Literary Criticism: A Short History, p. 222. Kotšetovi kaasaegsed on märkinud, et ta ei olnud samas kõrk bürokraat ja kasutas oma võimalusi parteitegelasena sageli kitsikuses olevate kirjanike aitamiseks, abistades neid materiaalselt (muu hulgas osutas toetust Vassili ŠuškinileИрина Поплавская, Счастливые мученики: Шукшин и Тарковский в моих впечатлениях 1999. В. 5-8).

Kotšetov tarvitas pikka aega ülemäära alkoholi, samuti oli tal vähk. Ta laskis end 4. novembril 1973 maha, eeldatavasti seetõttu, et vähist tingitud kannatused olid talumatuks muutunud.

Hinnanguid Kotšetovi loomingu kohta

"Kotšetovi primitiivsed kommentaarid oma tekstide kohta üksnes rõhutavad tema kirjanduslikku andetust, mis niivõrd selgelt ilmutab end pseudodiskussioonides, mille põhjal ta loob kõik oma teosed." - Wolfgang Kasack

 Ajaloolane Ilja Budraitskis juhib tähelepanu Kotšetovi moraalsele antiamerikanismile: "Kotšetovil tungib Ameerika kui viirus nõukogude ühiskonda, mille immuunsus on tõsiselt nõrgendatud. Nõukogude ühiskonna kasvavat kriisi (mille üksikud ilmingud – sellised, nagu varimajanduse kasv ja pettumine sotsialismis – olid tõepoolest ausalt kirjeldatud Kotšetovi romaanis) selgitas antiamerikanism kui välise põhjuse tagajärge, salasõda eesmärgiga moraalselt laostada nõukogude inimest, mille organiseeris CIA. Hilisnõukogulik moraalne antiamerikanism mitte ainult et ei selgitanud nõukogude ühiskonna sisemisi vastuolusid, mis viisid selle lõpuni, vaid olid ka ise selle ilminguks."http://openleft.ru/?p=8967

Viited ja märkused

Välislingid

VVV: Perekondlik kõhutants

Kategooria:Vene kirjanikud
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Punatähe ordeni kavalerid
Kategooria:Novodevitšje kalmistule maetud
Kategooria:Sündinud 1912
Kategooria:Surnud 1973